**R A P O R T**

din data de\_\_\_\_\_\_\_\_\_\_\_\_\_\_\_\_\_

Având în vedere faptul că mi-a fost solicitat, verbal, să efectuez activitatea de verificare a persoanelor izolate/carantinate la domiciliu, fără să fiu instruit în acest sens și fără a mi se prezenta vreo dispoziție scrisă/procedură care să clarifice modalitatea concretă de verificare a persoanelor carantinate/izolate, regulile de urmat și temeiul de drept pentru realizarea acestei activități, documentele care trebuie întocmite, dar și pentru faptul că această activitate nu se regăsește ca atribuție în fișa postului și nici ca indicator de performanță, vă informez că, în temeiul art. 23 alin. 1 din HG nr. 991/2005 „*(1) Poliţistul răspunde personal pentru acţiunile, inacţiunile şi omisiunile sale, în condiţiile legii. El are datoria să se abţină de la executarea ordinelor şi misiunilor vădit ilegale, având obligaţia de a-şi informa de îndată şefii despre aceasta, pe cale ierarhică, atât verbal, cât şi prin raport scris.*

*(2)Abţinerea de la executarea ordinelor şi misiunilor în condiţiile alin. (1) nu atrage răspunderea disciplinară a poliţistului.*” și art. 38 alin. 3 din Acordul Colectiv, mă abțin de la executarea unei astfel de sarcini.

Tot în acest sens, indic prevederile legale pe baza cărora îmi justific refuzul:

* Art. 1 din OMAI nr. 577/2008 care statuează faptul că prin programul de lucru este reprezentat de perioada în care polițistul își desfășoară activitatea și **îndeplinește atribuțiile din fișa postului.**
* Art. 33 din OMAI 105/2013 care prevede faptul că fiecare funcționar public, funcționar public cu statut special este obligat să își desfășoare activitatea în unitatea și pe postul în care este încadrat și salarizat **cu respectarea prevederilor din fișele posturilor.**
* Art. 38 alin. 1 din Acordul Colectiv care statuează fără echivoc faptul că **atribuțiile polițistului sunt cele din fișa postului.**
* Art. 57 alin. 1 lit. d) din Legea nr. 360/2002 care statuează faptul că **depășirea atribuțiilor de serviciu constituie abatere disciplinară.**

Față de cele raportate, rog dispuneți.

Grad, Nume și Prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_